Anfører Kjetil Wæhler og venstre back Jakob Ahlmann har ifølge P4 Nordjylland genforhandlet deres aftaler, og nu mangler reelt kun grønt lys fra AaBs bestyrelse. Begge spillere har kontraktudløb til sommer. - Vi skal bare have skrevet under, så er det på plads, siger 20-årige Jakob Ahlmann til P4 Nordjylland. De ny kontrakter mangler reelt kun et ja fra AaBs bestyrelse, der i disse tider vender og drejer enhver krone. Men den sportslige ledelse har sagt god for de ny aftaler - og det samme har spillerne. Også selv om det igen betyder en lønnedgang for 35-årige Kjetil Wæhler.

Referat:
Den ældste og den yngste stamspiller på AaBs superligahold i fodbold forlænger deres kontrakter med klubben.